*Liite*

# MAKSUTAULUKKO

Digi- ja väestötietoviraston julkisoikeudellisista suoritteista peritään seuraavat maksut:

## I NOTAARI- JA OIKEUDELLISET VAHVISTUSPALVELUT

### 1. VIHKIMISOIKEUDET

Päätös hakemukseen vihkimisoikeudesta annetun lain perusteella 60 €/päätös

### 2. JULKISEN NOTAARIN PALVELUT

Protesti 47 €

Tallelokeron avaaminen ja sulkeminen ensimmäiseltä lokerolta 102 € ja jokaiselta seuraavalta lokerolta 15 €.

Ansioluettelon todistaminen 84 €

Allekirjoituksen oikeaksi todistaminen 17 €/allekirjoitus

Asiakirjajäljennöksen oikeaksi todistaminen 5 €/sivu

Elossaolotodistus 23 €

Kompetenssitodistus sisältäen asemaa ja allekirjoitusta koskevan todistuksen 25 €/allekirjoitus

Ulkomaisten yleisten asiakirjojen laillistamisvaatimusten poistamisesta tehdyn yleissopimuksen (SopS 45 ja 46/1985) 3 artiklassa tarkoitettu todistus 36 €.

Asiakirjajäljennöksen oikeaksi todistamisen maksu sisältää asiakirjan kopiointikulut sellaisissa tapauksissa, joissa asiakirjasta on mahdollista ottaa kopio Digi- ja väestötietovirastossa tavanomaisella kopiokoneella A4- tai A3-kokoiselle paperiarkille.

Mikäli edellä mainittujen toimenpiteiden yhteydessä joudutaan suorittamaan poikkeuksellisen suuritöisiä tarkistuksia tai selvityksiä, peritään niistä lisäksi aiheutuneita työkustannuksia vastaava maksu. Työtunnin hinta on 80 €/h.

Muusta notaarin todistuksesta peritään todistuksen antamisesta aiheutuneita työkustannuksia vastaava maksu. Työtunnin hinta on 80 €/h. Maksu muusta notaarin todistuksesta on kuitenkin vähintään 15 €.

### 3. PERHE- JA PERINTÖOIKEUDELLISET ASIAT

Perintökaaressa tarkoitettua perukirjan osakastietojen vahvistamista koskevat asiat seuraavasti:

Osakastietojen vahvistaminen, kun osakkaina ovat vain rintaperilliset, vanhemmat ja leski 95 €/perukirja

Osakastietojen vahvistaminen muissa tapauksissa 170 €/perukirja

Peruutetusta tai palautetusta osakastietojen vahvistamista koskevasta hakemuksesta peritään 48 €.

Seuraavia rekisteröintejä koskevat hakemukset tai ilmoitukset: avioehtosopimuksen rekisteröinti, aviopuolisoiden välisen, lahjoitusta koskevan ilmoituksen rekisteröinti, avio-oikeuden poistamista koskevan ilmoituksen rekisteröinti, osituskirjan rekisteröinti, aviovarallisuussuhteeseen sovellettavaa lakia koskevan sopimuksen rekisteröinti, asiakirjan rekisteröinti avoliittoasioiden rekisteriin sekä läheisten välisen lahjailmoituksen rekisteröinti 82 €.

Ulosottokaaren mukaisen perinnöstä luopumisilmoituksen tallettaminen 35 €/asiakirja

Eurooppalainen perintötodistus 160 €

Muulle kuin hakijalle annettava jäljennös eurooppalaisesta perintötodistuksesta 27 €

Eurooppalaisen perintötodistuksen jäljennöksen voimassaoloajan pidentäminen 27 €

## II HOLHOUSTOIMEN VALVONTAPALVELUT

### 1. LUPA-ASIAT

Päätös holhoustoimilain 34 §:n 1 momentin 9 kohdan mukaisessa lupa-asiassa jaettavan nettovarallisuuden mukaan:

Jaettava varallisuus

|  |  |
| --- | --- |
| 0–85 000 € | 212 €/päätös |
| 85 001–170 000 € | 372 €/päätös |
| 170 001 € – | 510 €/päätös |

Päätös muussa holhoustoimilain 34 §:n mukaisessa lupa-asiassa tai holhoustoimilain 36 §:n 2 momentissa tarkoitetussa hyväksymistä koskevassa asiassa 212 €/päätös

Omaisuudenhoitosuunnitelman vahvistaminen 212 €/päätös

Holhousviranomaisen suostumus eli lupa holhoustoimilain 53 §:n 2 momentin mukaisessa menettelyssä 212 €/lupa

### 2. TILINTARKASTUS

Holhoustoimilaissa ja edunvalvontavaltuutuksesta annetussa laissa tarkoitettu tilintarkastus päämiehellä tilikauden lopussa olevien bruttovarojen mukaan:

Bruttovarat

|  |  |
| --- | --- |
| 0–34 000 € | 52 €/tilintarkastus |
| 34 001–67 000 € | 97 €/tilintarkastus |
| 67 001–135 000 € | 146 €/tilintarkastus |
| 135 001–336 000 € | 240 €/tilintarkastus |
| 336 001–840 000 € | 354 €/tilintarkastus |
| 840 001 €– | 454 €/tilintarkastus |

Tilintarkastusmaksun määräytymisperusteena olevilla bruttovaroilla tarkoitetaan varoja tilikauden lopussa ennen velkojen vähennystä. Varat koostuvat käteisestä rahasta, talletuksista, arvopapereista, saatavista, kiinteistöistä, irtaimistosta, kuolinpesäosuuksista ja mahdollisista muista varoista.

Holhoustoimilain 55 § 3 momentin tarkoittamasta yleispiirteisestä tilistä peritään edellä olevan taulukon mukaisista tilintarkastusmaksuista puolet.

Alaikäiseltä päämieheltä peritään edellä säädetyn mukaisista tilintarkastusmaksuista puolet. Mikäli samassa taloudessa asuu kolme tai useampi alaikäinen päämies, joilla on yhteinen edunvalvoja, peritään edellä olevan taulukon mukaisista tilintarkastusmaksuista kultakin yksi kolmasosa.

Mikäli tilikausi on vähintään kaksi vuotta, peritään viimeiseltä täydeltä vuoden ajanjaksolta taulukon mukainen tilintarkastusmaksu ja muilta vuoden pituisilta jaksoilta yksi kolmasosa taulukon mukaisesta tilintarkastusmaksusta. Jos tilikausi kestää alle kaksi vuotta, peritään tilintarkastuksesta taulukon mukainen maksu, mutta kuitenkin niin, että mikäli tilikausi on puolta vuotta lyhyempi, peritään edellä säädetyn mukaisista tilintarkastusmaksuista ainoastaan puolet.

### 3. DIGI- JA VÄESTÖTIETOVIRASTON PÄÄTÖKSET

Edunvalvojan tai sijaisen määräämistä koskeva päätös holhoustoimilain 12 §:n tai edunvalvontavaltuutuksesta annetun lain 21 §:n mukaisesti 123 €/päätös

Edunvalvojan tehtävää koskeva päätös holhoustoimilain 15–17 §:n mukaisesti 123 €/päätös

### 4. KÄRÄJÄOIKEUDELLE TEHTÄVÄT HAKEMUKSET

Edunvalvontaan, edunvalvonnan muuttamiseen tai edunvalvonnan päättymiseen johtava käräjäoikeudelle tehtävä hakemus 172 €/hakemus

Edunvalvontaan, edunvalvonnan muuttamiseen tai edunvalvonnan päättymiseen johtava käräjäoikeudelle tehtävä hakemus, jonka käsittely edellyttää holhousviranomaisen läsnäoloa tai etäyhteydellä osallistumista käräjäoikeuden istunnossa 344 €/hakemus

### 5. MUUT SUORITTEET

Edunvalvontavaltuutuksen vahvistamista koskeva päätös edunvalvontavaltuutuksesta annetun lain 24 §:n mukaisesti 130 €/päätös

Edunvalvontavaltuutuksen peruuttamisen vahvistamista koskeva päätös edunvalvontavaltuutuksesta annetun lain 28 §:n mukaisesti 97 €/päätös

Maksua ei peritä holhoustoimilain 17 b §:n mukaisesta selvityksestä.

## III NIMEN MUUTTAMISTA KOSKEVAT HAKEMUKSET

### Etu- ja sukunimilain (946/2017) 25 §:n mukaiset hakemusasiat

### 1. ETUNIMIÄ KOSKEVAT HAKEMUKSET

Hakemus etunimen muuttamiseksi 95 €

### 2. SUKUNIMIÄ KOSKEVAT HAKEMUKSET

Hakemus sukunimen muuttamiseksi 95 €

## IV VARMENNEPALVELUT

Henkilökorttilain 3 ja 5 §:n mukaisten varmenteiden tuottaminen sähköiselle henkilökortille

Sähköisen henkilökortin sirualusta ja varmenteet 11,20 €/asiakirja

Lukkiutuneen kortin avaamiseksi annettava asiakirja 10,00 €/asiakirja

Passilain 5 c §:ssä tarkoitettujen varmenteiden luominen passille

Passin biovarmenne 2,10 €/asiakirja

Henkilökortin biovarmenne 2,10 €/asiakirja

Passin biovarmenne, sotaveteraanit 1,60 €/asiakirja

Ulkomaalaislain 32 §:ssä tarkoitettujen varmenteiden luominen viisumeille

Viisumibiovarmenne 2,10 €/asiakirja.

Ulkomaalaislain 33 b §:ssä tarkoitettujen varmenteiden luominen oleskelulupakorteille ja oleskelukorteille

Oleskelulupakortin tai oleskelukortin biovarmenne 2,10 €/asiakirja

Sosiaali- ja terveydenhuollon asiakastietojen sähköisestä käsittelystä annetun lain 6 §:ssä ja sähköisestä lääkemääräyksestä annetun lain 7 §:ssä tarkoitettujen varmenteiden luominen sosiaali- ja terveydenhuollon toimikortille

Digi- ja väestötietovirastossa erikseen laskutettava sosiaali- ja terveydenhuollon henkilöstö- ja toimijakortti 23,00 €/asiakirja

Digi- ja väestötietovirastossa erikseen laskutettava sosiaali- ja terveydenhuollon testikortti 23,00 €/asiakirja

Digi- ja väestötietovirastossa erikseen laskutettava sosiaali- ja terveydenhuollon tilapäisvarmenne 16,29 €/asiakirja

## V REKISTERITIETOJEN LUOVUTUS JA TIETOPALVELUT

### OSA A. VAKIOMUOTOISET VÄESTÖTIETOPALVELUT

#### 1 KYSELYT

1.1 VTJ-kyselypalvelu

VTJ-kyselypalvelu on palvelu, jossa Digi- ja väestötietoviraston sovelluksella haetaan yksittäisiä tietoja väestötietojärjestelmästä. Palvelun avulla voidaan kysellä ja tulostaa tietoja henkilöistä, kiinteistöistä ja rakennuksista.

Palvelun käytöstä veloitettavat maksut ovat:

Väestötietojärjestelmän tiedot 0,074 €/kysely

Henkilön tunnistus 0,185 €/kysely

Tulosteet 0,29 €/tuloste

Käyttäjäkohtainen kiinteä kuukausiveloitus/käyttäjätunnus: 1 €

Käyttäjäkohtainen kuukausiveloitus peritään kyselykäyttäjiltä ja hallintapalveluiden käyttäjiltä.

Käyttötilastojen haku ja koulutusympäristön käyttö ovat asiakkaille maksuttomia.

VTJ-kyselypalvelun laskutusosoitekohtainen vähimmäisveloitus kuukaudessa 7 €/lasku.

Asiakaskohtaiset lisäpalvelut eivät kuulu vakiomuotoiseen palveluun. Digi- ja väestötietovirasto veloittaa erikseen teknisen yhteistyökumppanin käytöstä aiheutuvat kustannukset, jos kyselysovellukseen tehdään asiakaskohtaisia lisäyksiä tai muutoksia.

1.2 VTJ-kyselyrajapinta

VTJ-rajapinta on palvelu, jossa asiakkaan sovelluksella haetaan tietoja väestötietojärjestelmästä rajapintaa käyttäen. Palvelussa asiakkaan sovelluksen ja väestötietojärjestelmän välille on rakennettu kysely-yhteys, jolla voidaan hakea ja tallettaa ennalta määriteltyjä väestötietojärjestelmän tietoja suoraan asiakkaan järjestelmään.

Suppealla kysely-yhteydellä välitetään:

– sähköisen asiointitunnuksen ja henkilötunnuksen välinen kysely-yhteys

Peruskysely-yhteydellä välitetään:

– nimi-, osoite-, kuolinpäivä- ja kotikuntatiedot sekä tieto, että henkilö on Suomen kansalainen

– sähköisen asiointitunnuksen ja henkilötunnuksen välinen kysely-yhteys ja lisäksi perustiedot

Laajalla kysely-yhteydellä välitetään:

– asiakaskohtaisesti räätälöityjä tietoja

Tunnistuskyselyllä välitetään:

– henkilön tai henkilöiden tunnistus ja

– asiakaskohtaisesti räätälöityjä tietoja

Palvelun käytöstä veloitettavat maksut ovat:

Suppea kysely 0,037 €/kysely

Peruskysely 0,074 €/kysely

Laaja kysely 0,111 €/kysely

Tunnistuskysely 0,138 €/kysely

VTJ-rajapintapalvelun perustaminen ei kuulu vakiomuotoiseen palveluun. Perustamisesta veloitetaan 560 €/kysely-yhteys. Edellä mainitun maksun lisäksi Digi- ja väestötietovirasto veloittaa tapauskohtaisesti erikseen teknisen yhteistyökumppanin työstä aiheutuvat muutos- ja lisäkustannukset, mikäli kysely-yhteyttä sovitetaan asiakkaan tarpeisiin.

VTJ-rajapintamaksujen vähimmäisveloitus kuukaudessa 7 €/lasku.

#### 2 MUUTOSTIETOPALVELU

2.1. Aineistopohjainen palvelu

Muutostietopalvelu on asiakkaan henkilö- tai rakennustietoja sisältävän rekisterin ylläpitopalvelu, jossa asiakkaan rekisteriä päivitetään ennalta määritellyn standardin tietosisällön ja toimitustavan mukaisesti väestötietojärjestelmän tiedoilla. Muutostietojen poiminta voidaan suorittaa joko alueellisen rajauksen tai asiakkaan toimittamien tunnistetietojen (henkilötunnus) perusteella. Muutostietopalvelun aloittaminen edellyttää käytännössä aina perustietotoimitusta.

Asiakaskohtaiset lisäys- tai muutostyöt eivät kuulu vakiomuotoiseen palveluun. Digi- ja väestötietovirasto veloittaa erikseen teknisen yhteistyökumppanin käytöstä aiheutuvat kustannukset, jos muutostietopalveluun tehdään asiakaskohtaisia muutoksia tai lisäyksiä.

Palvelun käytöstä veloitettavat maksut ovat:

Toimitusmaksu muutostietojen keräämisestä 180 €/kuukausi

Aineistotoimitukset voi valita toteutettavaksi päivittäin, viikoittain tai kahden viikon välein.

Muutostietotoimituksen tietoyksikköhinnat:

Väestötietojärjestelmän tiedot 0,036 €/tietoyksikkö

Lisäpalvelut eivät kuulu vakiomuotoiseen palveluun ja niistä Digi- ja väestötietovirasto veloittaa tapauskohtaisesti erikseen:

– Aineistokopio 60 €

2.2 VTJ-muutosrajapinta

VTJ-muutosrajapinta on palvelu, jossa asiakkaan rekisteriä päivitetään ennalta määritellyn tietosisällön mukaisesti väestötietojärjestelmän tiedoilla rajapintaa käyttäen. Muutostiedot voidaan päivittää joko alueellisen rajauksen tai asiakkaan toimittamien tunnustietojen (henkilötunnus tai rakennustunnus) perusteella.

VTJ-muutosrajapintapalvelun käyttöönotto ei kuulu vakiomuotoiseen palveluun, vaan siitä veloitetaan kertaluontoisesti käyttöönottomaksuna.

VTJ-muutosrajapinnan käyttöönottomaksu on 1 000 €/yhteys.

Asiakaskohtaiset lisäys- tai muutostyöt eivät kuulu vakiomuotoiseen palveluun. Digi- ja väestötietovirasto veloittaa käyttöönottomaksun lisäksi tapauskohtaisesti erikseen teknisen yhteistyökumppanin työstä aiheutuvat muutos- ja lisäkustannukset, mikäli palvelua sovitetaan asiakkaan tarpeisiin.

Muutostietojen tietoyksikköhinta:

Väestötietojärjestelmän tiedot 0,036 €/tietue

Tietoyksikköhinta veloitetaan niiltä asiakkailta, jotka eivät ole oikeutettuja maksuttomaan palveluun asetuksen 2 §:n 4 kohdan mukaisesti.

### OSA B. MUUT VÄESTÖTIETOPALVELUT

#### 3 PERUSTIETOTOIMITUS

Perustietotoimitus on muutostietopalvelun aloittamiseen liittyvä kertaluonteinen palvelu, jossa asiakkaalle toimitetaan ennalta määritellyt perustiedot väestötietojärjestelmästä. Perustietojen poiminta voidaan suorittaa joko alueellisen rajauksen tai asiakkaan toimittamien tunnistetietojen (esim. henkilötunnus) perusteella.

Palvelun käytöstä veloitettavat maksut ovat:

VTJ-aineistojen toimitusmaksu 300 €

Väestötietojärjestelmän tiedot 0,011 €/tietoyksikkö

Digi- ja väestötietovirasto veloittaa lisäksi teknisen yhteistyökumppanin käytöstä aiheutuvat kustannukset erikseen.

VTJ-muutosrajapintapalvelussa ei veloiteta toimitusmaksua, vaan ainoastaan yksikkömaksu.

Tietoyksikkömaksuihin sovelletaan lukumääräperusteista alennusta silloin, kun tietojenluovutus ylittää 2 900 000 tietoyksikköä. Näissä toimituksissa tietoyksikkömaksu on 0,006 €.

#### 4 JULKISHALLINNON PÄIVITYSPALVELU

Rekisterin kertapäivitys on palvelu, jossa asiakkaan henkilörekisteriä päivitetään väestötietojärjestelmän tiedoilla. Asiakkaan henkilörekisterin päivitys tehdään asiakkaan toimittamien henkilötunnusten perusteella.

Toimitusmaksu 400 €

Tietoyksikkömaksu 0,020 €/tietoyksikkö

Maksut sisältävät tietojen päivityksen tietoluvassa määriteltyjen ehtojen mukaisesti sekä tietojen toimituksen asiakkaan kanssa sovitulla tavalla. Rekisteri päivitetään aina kokonaisuudessaan.

Mahdolliset lisäpalvelut ja asiakaskohtaiset muutokset veloitetaan toimitus- ja yksikkömaksun lisäksi.

Henkilöiden tunnistus tarvittaessa: henkilöiden tunnistuspalvelussa henkilöt tunnistetaan vertaamalla asiakkaan toimittamia tunnistetietoja (nimi, syntymäaika) väestötietojärjestelmän tietoihin. Tunnistettujen henkilöiden tiedot päivitetään.

Henkilöiden tunnistus 110 €/toimitus

Alennustaulukko

Tietoyksikkömaksuihin sovelletaan seuraavaa lukumääräperusteista alennustaulukkoa, kun päivitettävän asiakasrekisterin koko on:

|  |  |
| --- | --- |
| yli 100 000 tietoyksikköä | 0,011 € |
| yli 300 000 tietoyksikköä | 0,01 € |
| yli 500 000 tietoyksikköä | 0,009 € |
| yli 2 500 000 tietoyksikköä | 0,007 € |
| yli 3 400 000 tietoyksikköä | 0,005 € |
| yli 5 000 000 tietoyksikköä | 0,004 € |

#### 5 JULKISHALLINNON POIMINTAPALVELU

Julkishallinnon poimintapalvelu on palvelu, jossa väestötietojärjestelmästä haetaan tietoja erilaisin poimintaperustein (esim. henkilön ikä, kotikunta). Asiakas voi myös toimittaa omia syöttötiedostojaan poimintaperusteeksi (esim. rakennustunnus, kiinteistötunnus, ikäryhmä).

Toimitusmaksu (poimintakohtainen) 600 €

Väestötietojärjestelmän tiedot 0,020 €/tietoyksikkö

Maksut sisältävät tietojen poiminnan tietoluvassa määriteltyjen ehtojen mukaisesti sekä tietojen toimituksen asiakkaan kanssa sovitulla tavalla.

Tietoyksikkömaksuihin sovelletaan lukumääräperusteista alennusta silloin, kun tietojenluovutus ylittää:

|  |  |
| --- | --- |
| 100 000 tietoyksikköä | 0,011 € |
| 300 000 tietoyksikköä | 0,01 € |
| 500 000 tietoyksikköä | 0,009 € |
| 2 500 000 tietoyksikköä | 0,007 € |
| 3 400 000 tietoyksikköä | 0,005 € |
| 5 000 000 tietoyksikköä | 0,004 € |

Mahdolliset lisäpalvelut ja asiakaskohtaiset muutokset veloitetaan toimitus- ja yksikkömaksun lisäksi.

#### 6 DIGI- JA VÄESTÖTIETOVIRASTON ASIAKKAIDEN ITSE SUORITTAMAT POIMINNAT

Näitä hintoja sovelletaan Digi- ja väestötietoviraston asiakkaiden itse VTJ-kyselyn poimintakyselysovelluksella suorittamissa poiminnoissa.

Käyttöönottomaksu 300 €

Perusmaksu 20 €/poiminta

Yksikkömaksu 0,05 €

Käyttäjäkohtainen kiinteä kuukausiveloitus/käyttäjätunnus: 1 €

Itse suoritettujen poimintojen vähimmäisveloitus kuukaudessa 7 €/lasku.

#### 7 VÄESTÖTIETOJÄRJESTELMÄSTÄ LUOVUTETTAVAT TODISTUKSET JA SUKUSELVITYKSET

Todistus väestötietojärjestelmästä:

Väestötietojärjestelmästä luovutetaan sukuselvityksiä sekä todistuksia henkilö-, perhesuhde- ja asumistiedoista. Todistuksen ja sukuselvityksen tietosisältö määrittyy sen käyttötarkoituksen perusteella. Todistus on manuaalinen silloin, kun tietoa ei saada automatisoidusti väestötietojärjestelmästä.

Sähköinen todistus, jonka asiakas tilaa ja vastaanottaa itsepalveluna verkossa 12 €/asiakirja

Sähköisen itsepalvelun kautta tilattu todistus postitse toimitettuna 20 €/asiakirja

Digi- ja väestötietovirastossa laadittu todistus 23 €/asiakirja

Todistukseen liitettävä EU:n monikielinen vakiolomake 14 €/asiakirja

Sukuselvitykset digitoidusta väestökirja-aineistosta 70 €/asiakirja

Sukuselvitykset sähköisestä väestötietojärjestelmästä 35 €/asiakirja

Manuaalisesti laadittavat todistukset 70 €/asiakirja

Vihkitodistuksen kaksoiskappale 70 €/asiakirja. Vihkimisen yhteydessä annettava alkuperäinen vihkitodistus on maksuton.

Valmis tilasto tai lukumääräselvitys

Väestötietojärjestelmästä säännöllisesti tuotetut tilastot ja lukumääräselvitykset, kuten vuodenvaihteen väkilukutilastot sekä selvitykset rekisteritilanteessa tapahtuneista muutoksista.

Ensimmäinen sivu 3 €/sivu

Seuraavat sivut 1,50 €/sivu

Vähimmäisveloitus 12 €

Jäljennösten oikeaksi todistaminen

Väestötietojärjestelmään kuuluvasta asiakirjasta annettu oikeaksi todistettu jäljennös 20 €/sivu

#### 8 TIETOPALVELU TEKNISEN KÄYTTÖYHTEYDEN VÄLITYKSELLÄ DIGI- JA VÄESTÖTIETOVIRASTON ERÄISTÄ HENKILÖREKISTEREISTÄ ANNETUSSA LAISSA SEKÄ HOLHOUSTOIMESTA ANNETUSSA LAISSA MAINITUSTA REKISTERISTÄ

8.1. Avioehtoasioiden rekisteri

Yhden asian tai yhden henkilön sisältävä tieto 2 €/yksikkö

8.2. Holhousasioiden rekisteri

Yhden henkilön sisältävä tieto 1 €/yksikkö

Vähimmäisveloitus kaikissa edellä mainituissa 10 €

#### 9 REKISTERITIETOJEN LUOVUTUS MUISTA REKISTEREISTÄ

Ote vihkimisoikeusrekisteristä 22 €/asiakirja

Vaalilaissa tarkoitettu vaalitietojärjestelmän äänioikeusrekisteristä annettava ote 16 €/asiakirja

Ote holhousrekisteristä 22 €/asiakirja

Avioehtoasioiden, avoliittoasioiden tai lahjoitusasioiden rekisteristä kopio tai tuloste tai jäljennös niihin liittyvästä asiakirjasta 22 €

Aikuisten kansainvälisestä suojelusta tehdyn yleissopimuksen (SopS 10 ja 11/2011) tai toimivallasta, sovellettavasta laista, toimenpiteiden tunnustamisesta ja täytäntöönpanosta sekä yhteistyöstä vanhempainvastuuseen ja lasten suojeluun liittyvissä asioissa tehdyn yleissopimuksen (SopS 8 ja 9/2011) mukainen todistus edunvalvojalle tai huoltajalle 25 €

## VI MUUT PALVELUT

Muiden tuotteiden ja palveluiden kustannukset Digi- ja väestötietovirasto veloittaa tapauskohtaisesti erikseen. Työtunnin hinta on 80 €/h. Lisäksi veloitetaan mahdolliset teknisen yhteistyökumppanin käytöstä aiheutuvat kustannukset.

Jos asiakirja toimitetaan asiakkaan pyynnöstä postiennakkona, kirjattuna kirjeenä tai saantitodistuksin, veloitetaan toimitustavasta aiheutuva maksu.

Maksukehotuksesta veloitetaan 5 €.

Jos asiakirjoja toimitetaan myös kopiona, peritään siitä lisäksi 8 €.